Το τελευταίο μας μοντέλο σ’ αυτήν την ενότητα είναι
το “BoxCountingApplied.nlogo”.
Όταν το κατεβάσετε από τον ιστότοπό μας
θα είναι στη μορφή αρχείου .zip (συμπιεσμένο),
το οποίο περιέχει ένα φάκελο με αυτό το μοντέλο και 2 εικόνες.
Ας το τρέξουμε λοιπόν,
κι εδώ βλέπουμε πώς είναι.
Είναι λοιπόν παρόμοιο με το άλλο
μοντέλο “box-counting”, εκτός του ότι τώρα
έχουμε 2 προφορτωμένες εικόνες,
μια ακτογραμμή και ένα δέντρο, και μπορείτε
να εισαγάγετε τη δική σας εικόνα για να εφαρμόσετε “box-counting”.
Θα σας δείξω πώς να το κάνετε σε λίγο.
Ας ξεκινήσουμε επιλέγοντας μια ακτογραμμή.
Κάνω λοιπόν “Setup”, και εμφανίζεται η εικόνα μιας ακτογραμμής.
Εδώ θα αρχικοποιήσω το βήμα αύξησης
στην τιμή 1 και το αρχικό μήκος πλευράς κουτιού
στην τιμή 10, όπως πριν.
Κάνω κλικ στο “Box Counting: Setup”.
Εδώ είναι το αρχικό μας κουτί
και θα μετρήσει τα κουτιά που περιέχουν
αυτά τα μαύρα pixels (εικονοστοιχεία)
που απαρτίζουν την ακτογραμμή.
Ας δούμε τι γίνεται εδώ.
Δημιουργεί την ευθεία γραμμή μας των σημείων.
Κι εδώ, φυσικά, δεν έχουμε διάσταση Hausdorff,
διότι αυτό δεν είναι μαθηματικό fractal,
είναι η εικόνα ενός πραγματικού αντικειμένου.
Ας σταματήσουμε τώρα το μοντέλο και
ας βρούμε την καλύτερα προσαρμοσμένη γραμμή.
Παίρνουμε 1,376.
Πώς συγκρίνεται αυτό το αποτέλεσμα με άλλες
μετρήσεις για την ακτογραμμή της Μ. Βρεττανίας;
Θυμηθείτε ότι η δημοσιευμένη τιμή είναι
περίπου 1,25, επομένως απέχουμε λίγο.
Αν ξεκινούσαμε όμως μ' ένα μικρότερο αρχικό μήκος πλευράς κουτιού
κι ένα μικρότερο βήμα αύξησης,
θα είμαστε ίσως πιο κοντά σ’ αυτό.
Μπορείτε λοιπόν κι εσείς να πειραματιστείτε
στην άσκηση που ακολουθεί αυτό το βίντεο.
Μπορείτε επίσης να δοκιμάσετε να υπολογίσετε
την “box-counting” διάσταση του δέντρου.
Έτσι, κάνω “Setup” για να πάρω την εικόνα του δέντρου (επιλογή "tree"),
η οποία είναι μια εικόνα δέντρου που βρήκα
με τη μορφή fractal.
Και τώρα κάνω "Box Counting: Setup" και "Box Counting: Go".
Αυτό μπορεί να πάρει αρκετό χρόνο.
Ορίστε ένα σημείο,
τώρα δύο σημεία ...
Εδώ τώρα, πραγματικά, μπορείτε
να πάτε για καφέ ενώ τρέχει το μοντέλο.
Μπορείτε να το τρέξετε για ένα διάστημα
και να προσπαθήσετε να βρείτε τη fractal διάσταση
αυτού του δέντρου με τη μέθοδο “box-counting”.
Τώρα, αν θέλετε να εισαγάγετε
τη δική σας εικόνα, δηλαδή κάποια εικόνα που εσείς έχετε βρει,
πρέπει να διαβάσετε
τις οδηγίες στην καρτέλα “Info”,
στο τμήμα με τον τίτλο “Uploading Images”.